Diari Oficial de la Generalitat Valenciana


Sumari del DOGV 224, del 04-02-1985 (1985/803889)

REIAL DECRET 2365/1984, de 8 de febrer, sobre traspàs de funcions i serveis de l'Estat a la Comunitat Valenciana en matèria de conservació de la natura.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1984/02/08/2365/dof/vci/html**

### Dades del document

Número de DOGV
:   224

Data del DOGV
:   04-02-1985

Secció del DOGV
:   DISPOSICIONS GENERALS

Número del document
:   1985/803889


Data del document
:   08-02-1984

Organisme emissor
:   Presidència del Govern

Tipus de document
:   Reial decret

Anàlisi jurídica

Reial Decret 2365/1984, de 8 de febrer, sobre traspàs de funcions i serveis de l'Estat a la Comunitat Valenciana en matèria de conservació de la natura.  
El Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.  
Segons que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta adoptà, en la reunió del 22 de desembre de 1983, l'acord oportú, la virtualitat pràctica del qual n'exigeix l'aprovació del Govern mitjançant Reial Decret.  
En atenció d'aquests motius, en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta dels Ministres d'Agricultura, Pesca i Alimentació i d'Administració Territorial, i amb la deliberació prèvia del Consell de Ministres del dia 8 de febrer de 1984,  
DECRETE:  
Article 1.r  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 22 de desembre de 1983, pel qual es transfereixen funcions de l'Estat en matèria de conservació de la natura a la Comunitat Valenciana i se li traspassen els corresponents serveis i institucions i mitjans personals, materials i pressupostaris, necessaris per a l'exercici d'aquelles.  
Article 2.n  
En conseqüència, queden traspassades a la Comunitat Valenciana les funcions a què fa referència l'acord que s'inclou com a annex I d'aquest Reial Decret, així com els serveis de l'Institut per a la Conservació de la Natura i els béns, drets i les obligacions i el personal i crèdits pressupostaris que figuren en les relacions adjuntes al propi acord de la Comissió Mixta, en els termes i les condicions que s'hi especifiquen.  
Article 3.t  
Els traspassos a què fa referència aquest Reial Decret tindran efectivitat a partir del dia assenyalat en l'acord de la Comissió Mixta esmentada, sense perjudici que el Ministeri d'Agricultura, Pesca i Alimentació produesca, fins l'entrada en vigor d'aquest Reial Decret, els actes administratius necessaris per al manteniment dels serveis en el mateix règim i funcionament que tenien en el moment de l'adopció de l'acord que es transcriu com a Annex I d'aquest Reial Decret.  
Article 4.t  
1. Els crèdits pressupostaris que figuren detallats en les relacions tres, punt dos, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció trenta-dos, destinats a finançar els serveis assumits per les Comunitats Autònomes, una vegada siguen remesos al Departament esmentat, per part de l'Oficina Pressupostària del Ministeri d'Agricultura, Pesca i Alimentació, els certificats de retenció de crèdit, per donar compliment al que disposa la Llei de Pressupostos Generals de l'Estat vigent.  
2. Els crèdits no inclosos dins de la valoració del cost efectiu, recollits en les relacions tres, punt tres, seran lliurats directament pel Ministeri d'Agricultura, Pesca i Alimentació i els Organismes autònoms afectats a la Comunitat Valenciana, independentment del destinatari final del pagament, per tal que aquesta Comunitat Autònoma puga disposar dels fons amb l'antelació necessària per donar efectivitat a la prestació corresponent en el mateix termini en què venia produint-se.  
Article 5.é  
Aquest Reial Decret entrarà en vigor el mateix dia de la publicació en el "Boletín Oficial del Estado".  
A Madrid estant, el 8 de febrer de 1984.  
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr. Joan Soler i Ferrer i la Sra. Maria Blanca Blanquer i Prats, Secretari Accidental i Secretària de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,  
CERTIFIQUEN:  
Que en la sessió del Ple de la Comissió Mixta, celebrada el dia 22 de desembre de 1983, s'adoptà acord sobre transferències a la Comunitat Valenciana de les funcions i dels serveis de l'Institut per a la Conservació de la Natura en els termes que tot seguit s'expressen:  
A) Referència a les normes constitucionals, estatutàries i legals en què s'empara la transferència.  
La Constitució, en l'article 148.1 estableix que les Comunitats Autònomes podran assumir competències en matèria d'agricultura i ramaderia, d'acord amb l'ordenació general de l'economia (7.é), muntanyes i aprofitaments forestals (8.é), la gestió en matèria de protecció del medi ambient (9.é), la pesca en aigües interiors, marisqueig i aqüicultura, la caça i la pesca fluvial (11), promoció de l'esport i de l'adequada utilització del lleure (19), i en l'article 149.1, reserva a l'Estat la competència exclusiva sobre la regulació de les condicions bàsiques que garantesquen la igualtat de tots els espanyols en l'exercici dels drets i en el compliment dels deures constitucionals (1.r); bases i coordinació de la planificació general de l'activitat econòmica (13); legislació bàsica sobre protecció del medi ambient, muntanyes, aprofitaments forestals i vies pecuàries (23)z legislació i ordenació de recursos i aprofitaments hidràulics quan les aigües discórreguen per més d'una Comunitat (22); legislació sobre expropiació forçosa (18); règim general de comunicacions (21); les relacions internacionals (3.,); estadístiques per a finalitats estatals (31) i bases del règim energètic (25).  
Alhora, els articles 45.2 i 130.2, estableixen que els poders públics vetllaran per la utilització racional de tots els recursos naturals i que dispensaran un tractament especial a les zones de muntanya.  
D'altra banda, l'Estatut d'Autonomia de la Comunitat Valenciana, en l'article 31, estableix que la Generalitat Valenciana té competència exclusiva sobre les matèries següents:  
10. Muntanyes, aprofitaments i serveis forestals, vies pecuàries i pastures, espais naturals protegits i tractament de zones de muntanya, segons que disposa el número 23 de l'apartat i de l'article 149 de la Constitució.  
13. Obres públiques que no tinguen la qualificació legal d'interès general de l'Estat o la realització de les quals no efecte una altra Comunitat Autònoma.  
16. Aprofitaments hidràulics, canals i regadius, quan les aigües discórreguen íntegrament dins del territori de la Comunitat. Tot açó sense perjudici del que estableix el número 25 de l'apartat i de l'article 149 de la Constitució.  
17. Pesca en aigües interiors, marisqueig, aqüicultura, caça i pesca fluvial i lacustre.  
28. Esports i lleure.  
32. Estadística d'interès de la Generalitat.  
També, en l'article 32, i en relació amb la Llei Orgànica 12/1982, d'1 d'agost, de transferència a la Comunitat Valenciana de competències en matèria de titularitat de l'Estat, estableix que, en el mare de la legislació bàsica estatal, i en els termes que s'hi establesca, correspon a la Generalitat Valenciana el desenvolupament legislatiu i l'execució de les matèries següents:  
2. Expropiació forçosa, contractés i concessions administratives, en l'àmbit de competències de la Generalitat Valenciana.  
6. Protecció del medi ambient, sense perjudici de les facultats de la Generalitat per establir normes addicionals de protecció.  
Igualment, en l'article 34, estableix que, d'acord amb les bases i l'ordenació de l'activitat econòmica general i la política monetària de l'Estat, correspon a la Generalitat Valenciana, en els termes del que disposen els articles 38, 131 i els números 11 i 13 de l'apartat i de l'article 149 de la Constitució, la competència exclusiva en matèria d'agricultura i ramaderia.  
Sobre la base de les previsions constitucionals i estatutàries citades, cal efectuar els traspassos de funcions i serveis corresponents a les matèries forestal i de conservació de la natura a la Comunitat Valenciana, per la qual cosa s'escau operaria en aquest camp transferències de funcions d'aquest tipus a aquella.  
En aquest sentit, han de considerar-se les funcions que s'encomanen, explícitament o implícita, a l'ICONA a través de les disposicions que tot seguit s'assenyalen, les quals regulen bàsicament les actuacions de l'Institut en matèria forestal i de conservació de la natura:  
Llei de 13 de juny de 1879.  
Llei de 10 de març de 1941.  
Llei de 18 d'octubre de 1941.  
Llei de 20 de febrer de 1942.  
Llei de 23 de desembre de 1948.  
Llei de 19 de desembre de 1951.  
Llei de 20 de desembre de 1952.  
Llei de 20 de juliol de 1955.  
Llei de 8 de juny de 1957.  
Llei de 21 de juliol de 1960.  
Llei 37/1966, de 31 de maig.  
Llei 81/1968, de 5 de desembre.  
Llei 1/1970, de 4 d'abril.  
Llei 11/197 1, de 30 de març.  
Llei 2/1973 de 17 de març.  
Llei 22/1974, de 27 de juny.  
Llei 15/1975, de 2 de maig.  
Llei 5/1977, de 4 de gener.  
Llei 91/1978, de 28 de desembre.  
Llei 34/1979, de 16 de novembre.  
Llei 6/1980, de 3 de març.  
Llei 25/1980, de 3 de maig.  
Llei 55/1980, d'11 de novembre.  
Llei 3/1981, de 25 de març.  
Llei 4/1981, de 25 de març.  
Llei 5/1981, de 25 de març.  
Llei 6/1981, de 25 de març.  
Llei 22/1982, de 16 de juny.  
Llei 25/1982, de 30 de juny.  
Decret-llei 17/1971, de 28 d'octubre.  
Decret 2274/1968, de 16 d'agost.  
Reial Decret 1346/1976, de 9 d'abril.  
Reial Decret 1105/1982, de 14 de maig.  
Reial Decret 3180/1980, de 30 de desembre.  
Reial Decret 2214/1982, de 9 de juliol.  
Reial Decret 2265/1982, de 27 d'agost.  
Reial Decret 3091/1982, de 15 d'octubre.  
B) Funcions que assumeix la Comunitat Autònoma i identificació dels serveis que es traspassen.  
Primer  
Es transfereix a la Comunitat Valenciana, dins del seu àmbit territorial, en el marc de la legislació bàsica sobre muntanyes, aprofitaments forestals i vies pecuàries i de la legislació sobre protecció del medi ambient, pel que fa a la conservació de la natura i en els termes d'aquest acord i dels Decrets i d'altres normes que el facen efectiu i es publiquen en el "Boletín Oficial del Estado", les funcions següents:  
1. El desenvolupament de la legislació bàsica sobre muntanyes, aprofitaments forestals i vies pecuàries, pel que fa a protecció de la natura.  
2. L'estudi i inventarització dels recursos naturals renovables.  
3. La creació, conservació, millora i administració de masses forestals en les muntanyes consorciades o amb convenis amb l'ICONA.  
4. Les funcions atribuïdes a l'Administració de l'Estat en matèria de muntanyes de l'Estat i muntanyes de titularitat de l'ICONA, d'acord amb la legislació sobre Patrimoni de l'Estat.  
5. L'administració i gestió de les muntanyes propietat d'entitats públiques altres que l'Estat, declarades d'utilitat pública.  
6. La declaració i tutela de les muntanyes protectores i la classificació i tutela de les Muntanyes Veïnals en Mà Comuna.  
7. Les funcions actualment atribuïdes a l'ICONA, relatives a muntanyes de propietat privada.  
8. La declaració d'utilitat pública, així com la inclusió i exclusió en el Catàleg de Muntanyes d'Utilitat Pública.  
9. Les actuacions per a l'establiment, la millora i regeneració de pasturatges i per a obres i treballs complementaris i auxiliars.  
10. La tramitació i resolució dels expedients d'estimació i delimitació parcial de riberes de rius i rierols, així com dels expedients d'expropiació i ocupació de terrenys estimats com a riberes per causa d'utilitat pública.  
11. Les funcions atribuïdes a l'Administració de l'Estat en matèria de vies pecuàries, tret de l'alienació de terrenys sobrers en aquelles l'itinerari de les quals altrapasse el territori de la Comunitat Valenciana.  
12. La declaració de parcs naturals.  
13. La gestió i administració dels espais naturals protegits, tret dels Parcs Nacionals, que s'atendran al que estableix l'apartat C.10.  
14. L'administració i gestió de les reserves nacionals de caça, vedats nacionals, refugis nacionals de caça, vedats de caça controlada i vedats socials, així com l'aprovació dels plans d'ús i gestió d'aquests.  
15. La protecció i restauració del paisatge.  
16. La conservació i millora dels sòls agrícoles i forestals.  
17. Les competències atribuïdes en aquestes matèries a les Comunitats Autònomes per Llei 25/1982, de 30 de juny, d'Agricultura de Muntanya.  
18. Les funcions que té atribuïdes l'ICONA en virtut de la Llei 11/1971, de 3 de març, sobre Llavors i Plantes de Viver, sense perjudici del que estableix l'apartat C.13.  
19. La promoció i l'execució de la política recreativa i educativa de la natura.  
20. La protecció, conservació, el foment i els aprofitaments ordenats de les riqueses piscícola, continental i cinegètica i l'aplicació de les mesures conduents a la consecució d'aquestes Finalitats.  
2 1. La vigilància i el control de les aigües continentals, pel que fa a la riquesa piscícola.  
22. L'establiment i l'execució de programes en matèria de protecció d'espècies amenaçades o en perill d'extinció i manteniment i reconstrucció d'equilibris biològics en l'espai natural.  
23. L'expedició de llicències per a l'exercici de la caça i la pesca.  
24. La concessió de permissos per caçar en els terrenys de les reserves i els vedats nacionals de caça, vedats socials de caça, zones de caça controlades i per a la pesca.  
25. Prevenció i lluita contra incendis forestals.  
26. La tramitació i imposició de les sancions que corresponguen a les funcions que es traspassen a la Comunitat Autònoma.  
27. Les actuacions en les zones d'influència sòcio-econòmica dels Pares Nacionals i Reserves Nacionals de Caça, segons el Reial Decret 619/1982.  
28. L'establiment de convenis de cooperació amb Administracions Locals en matèria de creació. regeneració i millora de zones verdes.  
Segon  
Es traspassen a la Comunitat Valenciana els serveis i les Institucions del seu àmbit territorial que es detallen en els annexos.  
C) Funcions que es reserva l'Estat  
L'Administració de l'Estat es reserva les funcions següents, que legalment té atribuïdes:  
1 . Legislació bàsica sobre muntanyes, aprofitaments forestals i vies pecuàries i legislació sobre protecció del medi ambient, pel que fa a la conservació de la natura.  
2. L'establiment de les bases i coordinació de la planificació general de l'activitat econòmica, pel que fa a matèries forestals i de conservació del medi natural.  
3. Obres públiques d'interès general o la realització de les quals efecte més d'una Comunitat Autònoma.  
4. Relacions internacionals, coordinació i seguiment de les matèries derivades d'acords internacionals. La Comunitat Valenciana podrà assistir i participar. dins de la delegació espanyola, en aquelles reunions tècniques de caràcter internacional quan hi siga requerida o sol·licitar la participació quant s'hi tracten matèries que n'afecten els interessos.  
5. Estadístiques per a finalitats estatals.  
6. L'inventari forestal nacional.  
7. Els inventaris nacionals de zones d'erosió i espais de protecció especial.  
8. El registre especial d'associacions de muntanya.  
9. Gestió dels mitjans aeris per proporcionar cobertura a nivell nacional contra incendis forestals i normalització de material i equips de prevenció i extinció, així com les funcions derivades de les assegurances contra riscs per incendis forestals.  
10. La gestió i administració dels Pares Nacionals, sense perjudici dels convenis que es realitzaran amb la Comunitat Valenciana, així com l'aprovació dels plans rectors d'ús i gestió.  
11. Aprovació dels plans rectors d'Us i gestió dels espais inclosos en convenis internacionals, ratificats per les Corts Generals, així com la ratificació dels instruments de planificació d'espais naturals a efectes d'homologació internacional.  
12. L'aprovació dels plans rectors d'ús i gestió d'aquells espais naturals protegits que afecten més d'una Comunitat Autònoma.  
13. El comerç internacional de llavors forestals, flora i fauna silvestres.  
14. Les coses forestals de l'ICONA utilitzades per a reunions i estudis de caràcter nacional o internacional  
15. Les altres funcions corresponents a competències de l'Estat de l'article 149.1 de la Constitució amb incidència territorial.  
D) Funcions en què han de concórrer l'Administració de l'Estat i la de la Comunitat Autònoma i formes de cooperació.  
Primer  
L'Administració de l'Estat i la Comunitat Valenciana desenvoluparan de forma compartida les funcions següents:  
1. La Comunitat Valenciana participarà en la planificació de les actuacions que tinguen per objecte la restauració hidrológico-forestal quan afecten territoris que superen l'àmbit territorial. L'execució de les actuacions esmentades es convindrà amb les Comunitats Autónomes afectades.  
2. La coordinació de les actuacions de manteniment i restauració d'equilibris biologies, quan afecten territoris que superen l'àmbit de la Comunitat Autònoma, sense perjudici de l'execució per la Comunitat Valenciana, dins del seu territori.  
3. La coordinació en els incendis forestals, dels mitjans d'auxili i, especialment, dels de comunicació i aeris, així com la sistematització d'estadístiques i la coordinació d'ajudes entre distintes Comunitats Autònomes.  
4. L'Administració de l'Estat, a efectes de coordinació, mantindrà els inventaris i registres de caràcter estatal d'acord amb les bases establertes o que es puguen establir a partir de la informació que revertirà en benefici d'aquestes.  
5. La Comunitat Valenciana informarà l'Administració de l'Estat de la planificació de l'ús i de la gestió de les muntanyes de l'Estat, de les muntanyes d'utilitat pública i dels espais naturals protegits sobre els quals tinguen competència.  
6. Sense perjudici d'altres facultats que la legislació de Pares Nacionals puga reconèixer a la Comunitat Valenciana, aquesta participarà en l'elaboració per l'Estat dels plans rectors d'ús i gestió dels Pares Nacionals situats en el seu territori, així com dels espais inclosos en Convenis internacionals ratificats per les Corts Generals.  
7. La composició dels Patronats dels Pares Nacionals situats en el territori de València serà establerta per Conveni entre l'Administració de l'Estat i la Comunitat Autònoma. El President serà nomenat pel Govern de la Nació i el Vice-president per la Comunitat Valenciana.  
8. Els Conservadors dels Parcs Nacionals esmentats en l'apartat anterior seran nomenats pel Govern de la Nació d'acord amb la Comunitat Autònoma.  
Segon  
Es desenvoluparan coordinadament entre el Ministeri d'Agricultura, Pesca i Alimentació i la Comunitat Valenciana, a través de l'òrgan col·legiat que siga reglamentàriament establert pel Ministeri esmentat i amb participació de totes les Comunitats Autònomes, les funcions següents:  
1. Les bases per a l'establiment de l'Ordre General de Vedats d'Expècies Cinegètiques i Piscícoles, així com l'elaboració dels llistats d'espècies protegides, sense perjudici de les normes complementàries que puguen dictar les Comunitats Autònomes.  
2. L'expedició de llicències de caça i pesca per a àmbit superior al de la Comunitat Autònoma, i la distribució i aplicació dels ingressos produïts per aquestes llicències.  
3. Les normes d'actuació dels serveis de Guarderia Forestal, per raons de protecció civil.  
4. La normalització dels senyals i les llegendes dels terrenys sotmesos a règim especial de caça i pesca continental.  
5. L'establiment de la normativa per a l'homologació dels trofeus de caça.  
6. El desenvolupament de programes generals d'educació en la natura.  
7. La distribució de llavors forestals, així com d'espècies de fauna i flora silvestres.  
8. Les funcions atribuïdes a la Junta Nacional d'Anellament.  
9. Així com aquelles altres actuacions en què, d'acord mutu, s'estime d'interès per ambdues Administracions.  
Tercer  
El Ministeri d'Agricultura, Pesca i Alimentació, en la mesura de les possibilitats, prestarà suport tècnic i material a les Comunitats Autònomes per al desenvolupament de les activitats en les funcions transferides.  
Quart  
La Comunitat Valenciana prestarà, en la mesura de les possibilitats i quan li siga sol·licitat, el suport tècnic necessari per contribuir a l'exercici de la coordinació i a la representació tècnica internacional per part de l'Administració de l'Estat.  
Cinqué  
Els Patronats i les Juntes Rectores dels Espais Naturals Protegits, així com les Juntes Consultives de les Reserves Nacionals de Caça i la representació del MAPA en aquests, s'adaptaran al procés autonómic.  
Sise  
La Comunitat Valenciana assumirà els compromissos derivats dels convenis subscrits per ICONA Fins la data, en relació amb el Pla Nacional d'Ocupació.  
E) Béns, drets i obligacions de l'Estat que es traspassen.  
1. Es traspassen a la Comunitat Valenciana el béns, drets i les obligacions de l'Estat que s'inclouen en l'inventari detallat de la relació adjunta número 1, on queden identificats els immobles afectats pel traspàs. Aquests traspassos es formalitzaran d'acord amb el que estableix l'Estatut d'Autonomia i d'altres disposicions en cada cas aplicables.  
La Comunitat Valenciana se subroga en els convenis o consorcis de les muntanyes que haja realitzat l'ICONA fins la data d'entrada en vigor d'aquest Reial Decret.  
2. En el termini d'un mes de la publicació del Reial Decret que aprove aquest acorda seran signades les corresponents actes de lliurament i recepció de mobiliari, equip i material inventariable.  
F) Personal adscrit als serveis que es traspassen.  
1. El personal adscrit als serveis traspassats i que es referència nominalment en la relació adjunta número 2, passarà a dependre de la Comunitat Valenciana, en els termes legalment previstos pel seu Estatut d'Autonomia i d'altres normes aplicables en cada cas, i en les mateixes circumstàncies que s'especifiquen en la relació adjunta i amb el seu número de Registre de Personal.  
2. La Subsecretaria del Ministeri d'Agricultura, Pesca i Alimentació notificarà als interessats el traspàs i la nova situació administrativa, només aprove el Govern aquest acord per Reial Decret. Alhora, hom remetrà als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers, referits a les quantitats acreditades durant 1984, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.  
G) Llocs de treball vacants que es traspassen.  
Els lloes de treball vacants, dotats pressupostàriament, que es traspassen son els que es detallen en les relacions adjuntes número 2, amb indicació del Cos o Escala a què estan adscrits o assimilats, nivell orgànic i dotació pressupostària corresponent.  
H) Valoració definitiva de les carregues financeres dels serveis traspassats.  
H.1. El cost efectiu que, segons la liquidació del pressupost de despeses per a 1982, correspon als serveis que es traspassen a la Comunitat, s'eleva amb caràcter definitiu a 681.120 milers de pessetes, segons detall que Figura en la relació número 3.1. En aquesta xifra han estat deduïts els imports d'Ingressos afectats a aquest servei.  
H.2. Els recursos financers que es destinen a sufragar les despeses originades per l'exercici dels serveis que es traspassen durant l'exercici de 1984, s'inclouen en la relació 3.2.  
H.3. El cost efectiu que figura detallat en els quadres de valoració 3.1, serà finançat en els exercicis futurs de la forma següent:  
H.3.1. Transitòriament, mentre no entre en vigor la corresponent Llei de participació en els Tributs de l'Estat, mitjançant la consolidació en la Secció 32 dels Pressupostos Generals de l'Estat dels crèdits relatius als distints components del cost efectiu, pels imports que s'indiquen, susceptibles d'actualització pels mecanismes generals previstos en cada Llei de Pressupostos:  
a) Costos bruts:  
 Crèdits en  
 pessetes 1982  
 -  
 Milers  
 de pessetes  
Despeses de personal 359.851  
Despeses de funcionament 35.009  
Inversions per a conservació, millora i substitució 369.261  
 -------------  
 764.121  
B) A deduir:  
Recaptació anual per taxes i altres ingressos 83.001  
 --------------  
Finançament net 681.120  
H.3.2. Les possibles diferències que es produesquen durant el període transitori, a què fa referència l'apartat anterior, pel que fa al finançament dels serveis traspassats, seran objecte de regularització en el tancament de cada exercici econòmic mitjançant la presentació dels comptes i estats justificatius corresponents, davant d'una Comissió de liquidació que serà constituïda pel Ministeri d'Economia i Hisenda.  
I) Documentació i expedients dels serveis que es traspassen.  
El lliurament de la documentació i expedients dels serveis traspassats es realitza en el termini d'un mes des de la publicació del Reial Decret pel qual s'aprova aquest acord. La resolució dels expedients que es troben en tramitació es realitzarà segons que preveu l'article 8.é del Reial Decret 4015/1982, de 29 de desembre.  
J) Data d'efectivitat del traspàs.  
El traspàs de funcions i serveis, amb els mitjans, objecte d'aquest acord tindrà efectivitat a partir de l'1 de gener de 1984.  
I perquè conste expedim aquesta certificació a Madrid estant, el 3 de febrer de 1984. Els Secretaris de la Comissió Mixta, Sr. Joan Soler i Ferrer (Secretari Accidental) i la Sra. Maria Blanca Blanquer i Prats.  
Veure imatge


Còpia Permalink ELI